

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐0

 ตุลาคม ๒๕66

เรื่อง รายงานการสัมมนาทางวิชาการ การจัดการศึกษาท้องถิ่น Local Education Forum 2023

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 3276 ลงวันที่ 9 สิงหาคม 2566

สิ่งที่ส่งมาด้วย รายงานการสัมมนาทางวิชาการ การจัดการศึกษาท้องถิ่น Local Education Forum 2023 จำนวน 1 ชุด

 ตามที่กรมส่งเสริมการปกครองท้องถิ่นได้กำหนดให้มีโครงการสัมมนาทางวิชาการ การจัดการศึกษาท้องถิ่น Local Education Forum 2023 เพื่อสร้างความรู้ความเข้าใจในการจัดการศึกษาให้สอดคล้องกับนโยบายการศึกษาระดับชาติ กระทรวงมหาดไทย และกรมส่งเสริมการปกครองท้องถิ่น ให้แก่ผู้บริหารองค์กรปกครองส่วนท้องถิ่น ผู้บริหารการศึกษา ผู้บริหารสถานศึกษา ครู และบุคลากรทางการศึกษาสังกัดองค์กรปกครองส่วนท้องถิ่น อีกทั้ง เพื่อร่วมกันกำหนดรูปแบบการบริหารจัดการศึกษาให้ทันต่อการเปลี่ยนแปลง ของนโยบายการศึกษาและบริบททางสังคม และแลกเปลี่ยนเรียนรู้/แนวคิด ทิศทางการจัดการศึกษาท้องถิ่น ให้มีคุณภาพ โดยกำหนดการสัมมนา ในวันอังคารที่ 22 สิงหาคม 2566 เวลา 08.30 – 16.30 น. ผ่านระบบอิเล็กทรอนิกส์ โปรแกรม Webex Meetings นั้น

 . กรมส่งเสริมการปกครองท้องถิ่นได้จัดทำรายงานการสัมมนาทางวิชาการ การจัดการศึกษาท้องถิ่น Local Education Forum 2023 โดยได้รวบรวมข้อมูลและข้อเสนอแนะในการจัดการศึกษาขององค์กรปกครอง ส่วนท้องถิ่นจากกิจกรรมการสัมมนาดังกล่าว เพื่อให้องค์กรปกครองส่วนท้องถิ่นและสถานศึกษาได้รับทราบ การแลกเปลี่ยนเรียนรู้และข้อเสนอแนะการจัดการศึกษาขององค์กรปกครองส่วนท้องถิ่น จากกิจกรรมการสัมมนาดังกล่าว และสามารถนำผลจากการสัมมนาไปพัฒนาหรือประยุกต์ใช้ตามความเหมาะสมต่อไป จึงขอความร่วมมือจังหวัดแจ้งรายงานการสัมมนาทางวิชาการ การจัดการศึกษาท้องถิ่น Local Education Forum 2023 ให้องค์กรปกครองส่วนท้องถิ่นที่จัดการศึกษาและสถานศึกษาในสังกัดทราบ โดยสามารถดาวน์โหลดสรุปรายงานฯ ได้ทางลิงก์ https://bit.ly/3RbD6H6 หรือสแกน QR Code ท้ายหนังสือนี้

จึงเรียนมาเพื่อโปรดพิจารณา

 ขอแสดงความนับถือ



QR Code สิ่งที่ส่งมาด้วย

bit.ly/3RbD6H6

 อธิบดีกรมส่งเสริมการปกครองท้องถิ่น

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

QR Code สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

bit.ly/3RbD6H6

ผู้ประสานงาน นางสาวสรัลพัฒน์ พรหมสาขา ณ สกลนคร โทร. 081-4516416